MTLS พุ่งเกือบ 14% หลังงบฯ Q3/59 โตกว่า 82%
MTLS พุ่งเกือบ 14% หลังงบฯ Q3/59 โตกว่า 82% ล่าสุด ณ เวลา 16.16 น. ราคาอยู่ที่ 22.10 บาท บวก 2.70 บาท หรือ 13.92% สูงสุดที่ 22.40 บาท ต่ำสุดที่ 19.20 บาท มูลค่าซื้อขายที่ 4.22 พันล้านบาท ฟาก บล.บัวหลวง แนะซื้อ ให้เป้า 27 บ.
9 พ.ย. 2559

ผู้สื่อข่าวรายงานว่า ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ณ เวลา 16.16น. ราคาอยู่ที่ 22.10 บาท บวก 2.70 บาท หรือ 13.92% สูงสุดที่ 22.40 บาท ต่ำสุดที่ 19.20 บาท มูลค่าซื้อขายที่ 4.22 พันล้านบาท ขณะที่ดัชนีตลาดหุ้นไทยโดยรวมลบ 0.17%

โดยราคาหุ้น MTLS ปรับตัวขึ้นแรงหลังจากประกาศผลไตรมาส 3/59 มีกำไรโดดเด่น  
ด้าน บล.บัวหลวง ระบุในบทวิเคราะห์ โดยแนะนำ “ซื้อ” MTLS ราคาเป้าหมาย 27 บาท/หุ้น หลังรายงานกำไรไตรมาส3/59 ที่ 401 ล้านบาท เพิ่มขึ้น 82% จากปีก่อน และ 34% จากไตรมาสก่อน สูงกว่าที่คาด 21% โดยยอดสินเชื่อรวมปรับตัวเพิ่มขึ้น 19% จากไตรมาสก่อน และ 87% จากปีก่อนสูงกว่าประมาณการที่เพียง 13% ขณะที่คาดว่ากำไรไตรมาสที่ 4 ยังสูงจากไตรมาสก่อนและจากช่วงเดียวกันปีก่อน โดยทำสถิติใหม่ ตามแนวโน้มการเติบโตของสินเชื่อ
 